PATVIRTINTA

Lietuvos etnokosmologijos muziejaus direktoriaus 2022-12-12 įsakymu

Nr.3-61

**VIDINIU TEIKIMO KANALU GAUTOS INFORMACIJOS APIE PAŽEIDIMUS NAGRINĖJIMO IR TYRIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Vidiniu teikimo kanalu gautos informacijos apie pažeidimus nagrinėjimo ir tyrimo tvarkos aprašas (toliau – **Aprašas**) nustato informacijos apie Lietuvos etnokosmologijos muziejaus (toliau – **Įstaiga**) galimai rengiamus, daromus ar padarytus pažeidimus teikimo, gavimo (priėmimo) Įstaigoje veikiančiu vidiniu teikimo kanalu, jos nagrinėjimo ir sprendimų priėmimo tvarką. Informacija apie pažeidimus teikiama siekiant apsaugoti viešąjį interesą. Informacijos pateikimas siekiant apginti išskirtinai asmeninius darbuotojo interesus nelaikomas pranešimu šio Aprašo aspektu.
2. Asmenys, disponuojantys informacija, atitinkančia šio Aprašo reikalavimus, ir pasirinkę ją pranešti, ją pateikia Įstaigai vadovaujantis šiuo Aprašu. Šis Aprašas neapima klausimų, susijusių su atvejais, tokiais kaip bendradarbiavimo, bendravimo problemos, nekompetencija, kiti vidaus politikų, vidaus darbo organizavimo taisyklių pažeidimai ir kt. Tokie klausimai turėtų būti iškelti tiesiogiai atitinkamam vadovui ar kitam atsakingam asmeniui. Bet kokiu atveju, apie tokius vidinius pažeidimus vidiniu kanalu pranešimas yra galimas, tačiau tokiu atveju Įstaiga tokį pranešimą tiria, kaip galimą darbo pareigų/vidinės tvarkos pažeidimą.

3. Apraše vartojamos sąvokos:

3.1. **darbuotojas** – Įstaigos darbuotojas, dirbantis pagal darbo sutartį;

3.2. **informacija apie pažeidimą** – vidiniu informacijos apie pažeidimus teikimo kanalu arba kompetentingai institucijai tiesiogiai žodžiu ar raštu, arba viešai asmens teikiama informacija apie šio Aprašo 3.5, 12 punktuose nustatytus požymius atitinkantį pažeidimą;

3.3. **kompetentingas subjektas** – Įstaigoje paskirtas asmuo, asmenų grupė ar specialus padalinys, kurie administruoja vidinius informacijos apie pažeidimus teikimo kanalus, nagrinėja jais gautą informaciją apie pažeidimus, užtikrina asmens, pateikusio informaciją apie pažeidimus, konfidencialumą, vykdo kitas Aprašo 26 p. nurodytuose teisės aktuose nustatytas funkcijas;

3.4. **nagrinėjimas** – veikla, apimanti prašymo ar (ir) skundo esmės nustatymą, atsakymo parengimą ir pateikimą asmeniui;

3.5. **pažeidimas** – Įstaigoje galimai rengiama, daroma ar padaryta nusikalstama veika, administracinis nusižengimas, darbo pareigų pažeidimas, taip pat šiurkštus privalomų profesinės etikos normų pažeidimas, mėginimas nuslėpti minėtą pažeidimą, ar kitas grėsmę viešajam interesui keliantis arba jį pažeidžiantis teisės pažeidimas, apie kuriuos pranešėjas sužino iš savo turimų ar turėtų darbo santykių arba sutartinių santykių su Įstaiga;

3.6. **pranešimas** – šiame Apraše nustatytus formos reikalavimus atitinkantis arba laisvos formos, nurodant, kad vadovaujamasi Pranešėjų apsaugos įstatymu (toliau – **Įstatymas**), kreipimasis į kompetentingą subjektą, kuriame pateikiama konkreti informacija apie pažeidimą, atitinkantį Aprašo 3.5, 12 punktuose nustatytus požymius.

3.7. **vidinis informacijos apie pažeidimus teikimo kanalas** – Įstaigoje nustatyta tvarka sukurta ir taikoma informacijos apie pažeidimus šioje Įstaigoje teikimo, tyrimo ir asmens informavimo procedūra;

3.8. kitos Apraše vartojamos sąvokos atitinka Aprašo 26 punkte nurodytuose teisės aktuose vartojamas sąvokas.

**II SKYRIUS**

**KOMPETENTINGAS SUBJEKTAS**

4. Kompetentingas subjektas, įgyvendindamas Aprašo reikalavimus, atlieka šias funkcijas:

4.1. analizuoja ir tiria vidiniu kanalu gautą informaciją apie pažeidimus Įstaigoje;

4.2. užtikrina vidiniu kanalu informaciją apie pažeidimą pateikusio asmens konfidencialumą;

4.3. bendradarbiauja su darbuotojais, struktūriniais padaliniais, kompetentingomis institucijomis teikdamas ir (ar) gaudamas reikalingą informaciją;

4.4. renka ir kaupia nuasmenintus statistinius duomenis apie gautų pranešimų skaičių ir jų nagrinėjimo rezultatus;

4.5. užtikrina, kad Įstaigos vidiniu kanalu pateikta informacija apie pažeidimą būtų kaupiama ir laikoma patvarioje ir prireikus atkuriamoje laikmenoje, kurioje galima rasti reikiamą informaciją, susijusią su pažeidimu. Laikmenoje taip pat saugomi per informaciją apie pažeidimą pateikiančio asmens ir kompetentingo subjekto susitikimus įrašyti pokalbiai, jei tokie įrašai daromi, pokalbių protokolai ir kita informacija, susijusi su pažeidimu, apie kurį pranešta;

4.6. atlieka kitas Apraše nustatytas funkcijas.

5. Kompetentingas subjektas, atlikdamas informacijos apie pažeidimą tikrinimą, turi teisę:

5.1. gauti reikalingą informaciją ir duomenis iš kitų Įstaigos struktūrinių padalinių ir jų darbuotojų;

5.2. tirdamas vidiniu kanalu gautą informaciją apie pažeidimą priimti su tyrimo atlikimu susijusius sprendimus, kurie yra privalomi visiems Įstaigos darbuotojams ir padaliniams.

6. Aprašo reikalavimus įgyvendinančiam kompetentingam subjektui negali būti daromas poveikis ar kitaip trukdoma atlikti jam šiame Apraše priskirtas funkcijas.

**III SKYRIUS**

**KONFIDENCIALUMO UŽTIKRINIMAS**

7. Kompetentingas subjektas užtikrina, kad gauta informacija apie pažeidimą ir su tuo susiję duomenys būtų laikomi saugiai ir su jais galėtų susipažinti tik informaciją apie pažeidimą nagrinėjantys asmenys. Darbuotojai, kuriems tapo žinomi informaciją apie pažeidimą pateikusio asmens asmens duomenys arba tokios informacijos turinys, privalo užtikrinti minėtos informacijos ir asmens duomenų konfidencialumą tiek darbo metu, tiek po jo.

8. Konfidencialumas užtikrinamas nepaisant gautos informacijos apie pažeidimą tyrimo rezultatų.

9. Konfidencialumo užtikrinti nebūtina, kai to raštu prašo informaciją apie pažeidimą pateikiantis asmuo arba jeigu jo pateikta informacija yra žinomai melaginga.

10. Informaciją apie pažeidimą pateikusio asmens duomenų ir kitos informacijos pateikimas ikiteisminio tyrimo ar kitoms pažeidimus tiriančioms kompetentingoms institucijoms, neatskleidžiant šių duomenų Bendrovėje, nelaikomas konfidencialumo pažeidimu.

**IV SKYRIUS**

**INFORMACIJOS APIE PAŽEIDIMUS TEIKIMAS**

1. Pranešimą apie pažeidimą pranešti vidiniu kanalu gali pateikti bet kuris asmuo, kurį su Įstaiga sieja ar siejo darbo santykiai arba sutartiniai santykiai (konsultavimo, rangos, stažuotės, praktikos, savanorystės ir pan.) arba įdarbinimo ar kiti ikisutartiniai santykiai, taip pat savarankiškai dirbančio asmens statusą turinčiam asmeniui, ar asmeniui, priklausančiam Įstaigos administraciniam, valdymo ar priežiūros organui (įskaitant vykdomųjų galių neturinčius narius, taip pat savanorius ir apmokamus ar neapmokamus stažuotojus), arba bet kuriam fiziniam asmeniui, dirbančiam prižiūrint ir vadovaujant rangovams, subrangovams ir (ar) tiekėjams.
2. Įstaigos vidiniu kanalu yra teikiama su ja susijusi informacija dėl:
	1. pavojaus visuomenės saugumui ar sveikatai, asmens gyvybei ar sveikatai;
	2. pavojaus aplinkai;
	3. kliudymo arba neteisėto poveikio teisėsaugos institucijų atliekamiems tyrimams ar teismams vykdant teisingumą;
	4. neteisėtos veiklos finansavimo;
	5. neteisėto ar neskaidraus viešųjų lėšų ar turto naudojimo;
	6. neteisėtu būdu įgyto turto;
	7. padaryto pažeidimo padarinių slėpimo, kliudymo nustatyti padarinių mastą;
	8. pažeidimų, nurodytų Lietuvos Respublikos teisingumo ministro patvirtintame sąraše, parengtame atsižvelgiant į Direktyvoje (ES) 2019/1937 nurodytų Europos Sąjungos teisės aktų taikymo sritį;
	9. kenkimo Europos Sąjungos finansiniams interesams, kaip nurodyta Sutarties dėl Europos Sąjungos veikimo 325 straipsnyje ir išsamiau apibūdinta susijusiose Europos Sąjungos priemonėse;
	10. pažeidimų, susijusių su vidaus rinka, kaip nurodyta Sutarties dėl Europos Sąjungos veikimo 26 straipsnio 2 dalyje, įskaitant Europos Sąjungos konkurencijos ir valstybės pagalbos taisyklių pažeidimus, taip pat su vidaus rinka susijusius pažeidimus dėl veiksmų, kuriais pažeidžiamos pelno mokesčio taisyklės, arba susitarimus, kuriais siekiama įgyti mokestinį pranašumą, kenkiantį taikytinos pelno mokesčio teisės dalykui arba tikslui;
	11. kitų pažeidimų.
3. Asmuo, teikiantis informaciją apie pažeidimą, turi teisę ją pateikti užpildydamas pranešimo apie pažeidimą formą (1 priedas) arba apie pažeidimą pranešti laisvos formos pranešimu, kuriame turi būti pateikta Aprašo 15 punkte nurodyta informacija ir nurodyta, kad ši informacija teikiama vadovaujantis Pranešėjų apsaugos įstatymu.
4. Asmuo, teikiantis informaciją apie pažeidimą, Įstaigoje ją gali pateikti vienu iš šių būdų:
	1. tiesiogiai kompetentingam subjektui Aprašo 13 p. nustatytais būdais arba žodžiu;
	2. atsiųsti informaciją Aprašo 13 p. nurodytais būdais kompetentingam subjektui elektroninio pašto adresu praneseju.apsauga@lemuziejus.lt ;
	3. atsiųsti pranešimą Aprašo 13 p. nurodytais būdais Įstaigos buveinės adresu registruotu paštu. Siunčiant pranešimą paštu turi būti nurodoma žyma „Kompetentingam subjektui asmeniškai“.
5. Asmuo, teikiantis informaciją apie pažeidimą, nurodo:
	1. kas, kada, kokiu būdu ir kokį pažeidimą padarė, daro ar rengiasi padaryti ir pan.;
	2. sužinojimo apie pažeidimą datą ir aplinkybes;
	3. savo vardą, pavardę, asmens kodą arba gimimo datą, jeigu asmens kodo neturi, darbovietę, kitus kontaktinius duomenis;
	4. jei įmanoma, duomenis apie pažeidimo liudininkus, rašytinius ar kitokius turimus duomenis ar informaciją, atskleidžiančią galimo pažeidimo požymius;
	5. taip pat asmuo gali nurodyti, kaip ir kada su juo geriausia susisiekti.
6. Jei asmuo pageidauja, jis taip pat turi teisę visą, aukščiau nurodytą informaciją pateikti anoniminiu būdu, neatskleisdamas savo tapatybės.
7. Jei asmuo pageidauja būti pripažintas pranešėju, teikdamas informaciją, privalo atskleisti savo tapatybę, nurodyti kontaktinius duomenis ir pažymėti aplinkybę, kad pageidauja būti pripažintas pranešėju. Tokiu atveju, Įstaiga nedelsdama, bet ne vėliau, kaip per 2 (dvi) darbo dienas šią informaciją persiunčia Lietuvos Respublikos generalinei prokuratūrai.

**V SKYRIUS**

**INFORMACIJOS APIE PAŽEIDIMUS PRIĖMIMAS IR REGISTRAVIMAS**

1. Informacija apie pažeidimą, gautą Įstaigoje kitu elektroninio pašto adresu, nei nurodyta Aprašo 14.2 papunktyje nedelsiant persiunčiama Aprašo 14.2 papunktyje nurodytu elektroninio pašto adresu. Šiame punkte nustatyta tvarka gauta ir (ar) persiųsta elektroniniu paštu informacija apie pažeidimą turi būti ištrinta nedelsiant. Kompetentingas subjektas užtikrina, kad gauta informacija apie pažeidimą ir su tuo susiję duomenys būtų laikomi saugiai ir su jais galėtų susipažinti tik tokią teisę turintys informaciją apie pažeidimą nagrinėjantys asmenys.
2. Kompetentingas subjektas, gavęs informaciją apie pažeidimą, ją pateikusiam asmeniui pageidaujant nedelsdamas ne vėliau kaip per 2 darbo dienas raštu informuoja šį asmenį apie informacijos gavimo faktą.
3. Darbuotojai, kurie pagal atliekamas funkcijas turi prieigą prie asmens, teikiančio informaciją apie pažeidimą, pateiktų duomenų arba gali sužinoti ją pateikusio asmens duomenis, yra supažindinami su atsakomybe už Pranešėjų apsaugos įstatyme ir (ar) kituose teisės aktuose nustatytų pranešėjų apsaugos reikalavimų pažeidimą, privalo pasirašyti konfidencialumo pasižadėjimą (2 priedas) ir įsipareigoti neatskleisti tokios informacijos ar duomenų trečiosioms šalims.

**VI SKYRIUS**

**INFORMACIJOS APIE PAŽEIDIMUS VERTINIMAS, SPRENDIMŲ PRIĖMIMAS**

1. Kompetentingas subjektas, vidiniu kanalu gavęs informaciją apie pažeidimą, nedelsdamas imasi ją vertinti.
2. Dėl vidiniu kanalu pateiktos informacijos apie pažeidimą kompetentingas subjektas priima vieną iš šių sprendimų:
	1. nagrinėti pateiktą informaciją apie pažeidimą;
	2. jei gauta informacija apie pažeidimą leidžia pagrįstai manyti, kad yra rengiama, daroma ar padaryta nusikalstama veika, administracinis nusižengimas arba kitas pažeidimas, nedelsdamas, bet ne vėliau kaip per dvi darbo dienas nuo šios informacijos gavimo dienos, persiųsti gautą informaciją apie pažeidimą institucijai, įgaliotai tirti tokią informaciją, be asmens, pateikusio informaciją apie pažeidimą, sutikimo ir apie tai pranešti šiam asmeniui. Toks informacijos perdavimas neužkerta kelio Įstaigai nagrinėti informaciją apie pažeidimą, tirti aplinkybes ir priimti sprendimą dėl pažeidimo;
	3. jei Įstaiga nėra kompetentinga šią informaciją apie pažeidimą vertinti, ne vėliau kaip per 2 darbo dienas nuo informacijos apie pažeidimą gavimo dienos persiunčia ją kompetentingai institucijai ir apie tai praneša informaciją apie pažeidimą pateikusiam asmeniui;
	4. nutraukti gautos informacijos apie pažeidimą nagrinėjimo procedūrą, jeigu:
		1. įvertinus nustatoma, kad pateikta informacija apie pažeidimą neatitinka Pranešėjų apsaugos įstatymo nuostatų, ar pranešimo turinys nekonkretus ir nesuprantamas ir dėl to negalima šio pranešimo išnagrinėti
		2. informacija apie pažeidimą grindžiama akivaizdžiai tikrovės neatitinkančia informacija;
		3. pateikta informacija apie pažeidimą jau yra išnagrinėta arba nagrinėjama.
3. Kompetentingas subjektas ne vėliau kaip per 10 darbo dienų nuo informacijos apie pažeidimą gavimo raštu informuoja asmenį, pateikusį informaciją apie pažeidimą, apie priimtą sprendimą dėl informacijos nagrinėjimo (jei informaciją pateikęs asmuo atskleidžia savo tapatybę) (nagrinėjimo eigą, numatytus ir atliktus veiksmus, jų pagrindimą, sprendimą nenagrinėti ar kt.). Sprendimas nenagrinėti informacijos apie pažeidimą turi būti motyvuotas.
4. Kompetentingas subjektas, baigęs nagrinėti informaciją apie pažeidimą, nedelsdamas ne vėliau kaip per 2 darbo dienas raštu informuoja asmenį, pateikusį informaciją apie pažeidimą, apie priimtą sprendimą, nagrinėjimo rezultatus ir veiksmus, kurių buvo imtasi ar planuojama imtis, taip pat nurodo priimto sprendimo apskundimo tvarką, nustačius pažeidimo padarymo faktą, kompetentingas subjektas informuoja informaciją apie pažeidimą pateikusį asmenį apie pažeidimą padariusiems asmenims taikytą atsakomybę (jei informaciją pateikęs asmuo atskleidžia savo tapatybę). Kompetentingas subjektas, įvertinęs pažeidimo pobūdį, priimto sprendimo pagrindu taip pat gali inicijuoti galimo darbo pareigų pažeidimo tyrimą.
5. Asmuo, svarstantis teikti informaciją apie pažeidimą ir informaciją apie pažeidimą pateikiantis / pateikęs asmuo dėl jam galimo ar daromo neigiamo poveikio, susijusio su informacijos apie pažeidimą pateikimo faktu, gali žodžiu ar raštu konsultuotis su kompetentingu subjektu dėl savo teisių gynimo būdų ar priemonių.

**VII SKYRIUS**

**BAIGIAMOSIOS NUOSTATOS**

1. Aprašas parengtas vadovaujantis 2016 m. balandžio 27 d. Europos Parlamento ir Tarybos Reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – **Bendrasis duomenų apsaugos reglamentas**), Įstatymo, Vidinių informacijos apie pažeidimus teikimo kanalų įdiegimo ir jų funkcionavimo užtikrinimo tvarkos aprašo, patvirtinto Lietuvos Respublikos Vyriausybės 2018 m. lapkričio 14 d. nutarimu Nr. 1133 „Dėl Lietuvos Respublikos pranešėjų apsaugos įstatymo įgyvendinimo“ nuostatomis.
2. Darbuotojai, nagrinėjantys prašymus ir skundus, turi užtikrinti Bendrojo duomenų apsaugos reglamento, Asmens duomenų teisinės apsaugos įstatymo, Įstatymų kitų teisės aktų bei Aprašo reikalavimų laikymąsi.
3. Dokumentai, informacija, susijusi su prašymų ir skundų nagrinėjimu, saugomi Aprašo 26 p. nurodytuose teisės aktuose, Lietuvos Respublikos dokumentų ir archyvų įstatymo nustatyta tvarka.
4. Už vidinio kanalo įdiegimą ir jo funkcionavimo užtikrinimą atsako kompetentingas subjektas, kuris praneša Įstaigos darbuotojams apie Įstaigoje veikiantį vidinį kanalą ir teikia su tuo susijusią informaciją visiems darbo vietoje prieinamu būdu.
5. Duomenys, reikalingi identifikuoti asmenį sprendžiant klausimą dėl pranešėjo statuso jam suteikimo, yra saugomi Įstatymo ir Informacijos apie pažeidimus teikimo kanalų tvarkos aprašo nustatyta tvarka ir terminais.
6. Kompetentingas subjektas kartą per metus apibendrina informacijos apie pažeidimus gavimo, tyrimo nagrinėjimo duomenis ir Įstaigoje įprasta tvarka paskelbia statistinius duomenis apie atvejų, kai buvo pateikta informaciją apie pažeidimus, skaičių, jų vertinimo rezultatus, apibendrintą informaciją apie pažeidimus, kurie buvo atskleisti remiantis asmenų pateikta informacija pagal šį Aprašą.
7. Aprašas įsigalioja ir yra taikomas nuo jo patvirtinimo dienos.
8. Įstaigos darbuotojai su Aprašu supažindinami pasirašytinai arba elektroninių ryšių priemonėmis.
9. Šis Aprašas gali būti pakeistas ir papildytas, panaikintas Įstaigos vadovo nuožiūra ir diskrecija priimtu sprendimu, įvykdžius informavimo, konsultavimo procedūrą su darbuotojų atstovais, jei tai privaloma pagal Darbo kodekso reikalavimus. Su pakeitimais darbuotojai ir kiti atsakingi asmenys yra supažindinami Tvarkoje nurodytais būdais.

PATVIRTINTA

Lietuvos etnokosmologijos muziejaus

direktoriaus 2022-12-12 įsakymu

 Nr. 3-61

 priedas Nr.1

**PRANEŠIMAS APIE PAŽEIDIMĄ**

 [data]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieta)

|  |
| --- |
| Asmens, pranešančio apie pažeidimą, duomenys |
| Vardas, pavardė |  |
| Asmens kodas arba gimimo data, jeigu asmuo kodo neturi |  |
| Darbovietė (su Muziejumi siejantys ar sieję darbo ar sutartiniai santykiai) |  |
| Pareigos |  |
| Telefono Nr. (pastabos dėl susisiekimo) |  |
| Asmeninis el. paštas arba gyvenamosios vietos adresas |  |
| Informacija apie pažeidimą |
| 1.  Apie kokį pažeidimą pranešate? Kokio pobūdžio tai pažeidimas?   |
| 2.  Kas padarė šį pažeidimą? Kokie galėjo būti asmens motyvai darant pažeidimą?   |
| 3.  Pažeidimo padarymo vieta, laikas.   |
| Duomenys apie pažeidimą padariusį asmenį ar asmenis |
| Vardas, pavardė |  |
| Darbovietė |  |
| Pareigos |  |
| 4.  Ar yra kitų asmenų, kurie dalyvavo ar galėjo dalyvauti darant pažeidimą? Jei taip, nurodykite, kas jie. |
| 5.  Ar yra kitų pažeidimo liudininkų? Jei taip, pateikite jų kontaktinius duomenis. |
| Duomenys apie pažeidimo liudininką ar liudininkus |
| Vardas, pavardė |  |
| Pareigos |  |
| Darbovietė |  |
| Telefono Nr. |  |
| El. paštas |  |
| 6.  Kada pažeidimas buvo padarytas ir kada apie jį sužinojote arba jį pastebėjote?    |
| 7.  Kokius pažeidimą pagrindžiančius duomenis, galinčius padėti atlikti pažeidimo tyrimą, galėtumėte pateikti? Nurodykite pridedamus rašytinius ar kitus duomenis apie pažeidimą. |
| 8.  Ar apie šį pažeidimą jau esate kam nors pranešęs? Jei pranešėte, kam buvo pranešta ir ar gavote atsakymą? Jei gavote atsakymą, nurodykite jo esmę.   |
| 9.  Papildomos pastabos ir komentarai.   |
|  □ Patvirtinu, kad esu susipažinęs su teisinėmis pasekmėmis už melagingos informacijos teikimą, o mano teikiama informacija yra teisinga.  |
| Data | Parašas   |
|  |  |  |

PATVIRTINTA

Lietuvos etnokosmologijos muziejaus direktoriaus 2022-12-12 įsakymu

Nr.3-61

 priedas Nr.2

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(asmens vardas ir pavardė, pareigos)*

**KONFIDENCIALUMO PASIŽADĖJIMAS**

[data]

(vieta)

1. Aš suprantu, kad, vykdydamas savo pareigas Įstaigoje turėsiu prieigą prie informacijos apie asmenis, kuriems vadovaujantis Lietuvos Respublikos pranešėjų apsaugos įstatymo nuostatomis taikomas reikalavimas užtikrinti konfidencialumą. Ši gali būti pateikti tik tam asmeniui arba institucijai, kurie nagrinėja informaciją apie pažeidimą. Prieš pateikdamas konfidencialius duomenis, suprantu, kad privalau raštu pranešti informaciją apie pažeidimą pateikiančiam asmeniui ar pranešėjui apie duomenų pateikimą nurodydama konfidencialių duomenų pateikimo priežastį.
2. Aš žinau, kad konfidencialią informaciją sudaro asmens, Pranešėjų apsaugos įstatymo nustatyta tvarka pateikusio informaciją apie pažeidimą, duomenys ir kita jį tiesiogiai ar netiesiogiai identifikuoti leidžianti informacija.
3. Aš pasižadu užtikrinti konfidencialumą ir neatskleisti, neperduoti informacijos, kuriai pagal Pranešėjų apsaugos įstatymą taikomas reikalavimas užtikrinti konfidencialumą, nė vienam asmeniui, kuris nėra įgaliotas naudotis šia informacija, tiek Įstaigos viduje, tiek už jos ribų. Taip pat pasižadu pranešti savo vadovui apie bet kokią pastebėtą ar sužinotą situaciją, kuri gali kelti grėsmę tokios informacijos saugumui ir konfidencialumui užtikrinti.
4. Aš žinau, kad šis pasižadėjimas galios visą mano darbo laiką šioje Įstaigoje, taip pat man perėjus dirbti į kitas pareigas arba pasibaigus darbo ar sutartiniams santykiams.
5. Aš esu susipažinęs su Pranešėjų apsaugos įstatyme ir kituose teisės aktuose nustatytais pranešėjų apsaugos reikalavimais.
6. Aš esu įspėtas, kad, pažeidus šį pasižadėjimą, man gali būti taikoma atsakomybė už Pranešėjų apsaugos įstatyme ir (ar) kituose teisės aktuose nustatytų pranešėjų apsaugos reikalavimų pažeidimą.

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

*(parašas) (vardas ir pavardė)*